±23 min episodes
every 6 days	Wat is ALS, die siekte waaraan Joost van der Westhuizen ly? Is dit al soort motorneuron-siekte, of is daar ander? Hoe begin dit en hoe versprei dit na ander senuselle? Het rugbyspelers ‘n groter kans om dit te kry? Kan stamselbehandeling help? ‘n Motorneuronsiektes-spesialis verduidelik meer oor motorneuronsiektes.
21 Jun	Koorsblare, waterpokkies, gordelroos en klierkoors! Wat het hierdie siektes alles in gemeen? Wel, al die siektes word deur 'n herpes-virus veroorsaak. 'n Dokter het op 'n keer opgemerk 'Liefde is nie vir ewig nie, maar die herpes-virus wel'. Is dit só? Of is daar behandeling of selfs voorkomende immunisering teen al of sommige van die siektes? Marí Hudson gesels met 'n viroloog hieroor.
14 Jun	Suid-Afrika beleef tans die grootste tekort aan skenkerorgane in die afgelope 20 jaar. Byna 4000 mense wag op 'n orgaanoorplanting, maar daar word 'n skamele 300 oorplantings per jaar gedoen. Waar lê die probleem? Is orgaanoorplantings werklik suksesvol? Marí Hudson gesels met 'n pasiënt wat op 'n hartoorplanting wag, twee oorplantingskoördineerders en 'n oorplantingschirurg wat baanbrekerswerk gedoen het.
7 Jun	Jy het seker al opgemerk hoe 'n wond rooi word en opswel, of hoe pynlik gewrigsontsteking is. Die rooiheid en swelling is deel van die inflammatoriese proses. Wat gebeur in die liggaam tydens hierdie proses? Marí Hudson gesels met 'n biochemikus oor hoe inflammasie werk.
31 May	As die woord Ritalin genoem word, staan baie mense se hare orent. Hoe werk Ritalin en ander behandelings van ADHD, oftewel aandag-afleibaarheid, in volwassenes? Is daar iets in die brein wat reggestel moet word? Wat van die newe-effekte?
24 May	Hoe word aandag-afleibaarheid (ADHD) in volwassenes behandel? Ontgroei kinders ADHD? Indien nie, is die simptome in volwassenes dieselfde as in kinders? En is die behandeling dieselfde of anders as by kinders?
17 May	Het jy geweet dat as een van jou vier klein para-tiroïedkliertjies wanfunksioneer, kan jy op die langtermyn erge osteoporose, nierversaking, hoë bloeddruk, depressie en selfs kanker ontwikkel? Het jy geweet dat slegs 'n klein persentasie mense met die probleem gediagnoseer word, en dat dit nou met minimale chirurgie – wat slegs 20 minute duur – reggestel kan word?
10 May	Wat maak die liggaam met oortollige cholesterol? Waarom is ander vette in die bloed ook belangrik vir gesondheidsgevare? Waar pas cholesterol- en glukosevlakke by Banting in? Hoe kan gevaarlike cholesterolvlakke behandel word?
3 May	Wat is cholesterol? As dit noodsaaklik is vir die vervaardiging van sekere hormone in jou liggaam, kan dit werklik 'n rol speel om jou bloedvate te beskadig en tot hartaanvalle of beroerte te lei? Hoe werk dit?
26 Apr	Kan dit nadelig wees om te veel vleis te eet? Het jy geweet die groot hoeveelhede mieliestroop (corn syrup) in suikerdrankies word omgesit in vetselle? Hoe werk Banting? Wat is ketone? Kan te veel jou doodmaak? In die tweede aflewering in die kort reeks oor die verwerking van kos in jou liggaam, fokus Marí Hudson op fruktose en proteïen.
19 Apr	Het jy geweet fruktose word anders in die liggaam verwerk as ander suikers? Of dat Natrium noodsaaklik is om te verseker dat kos in selle opgeneem word? Of al eet jy nie 'n korrel suiker nie, jou liggaam steeds insulien benodig? In die eerste aflewering van 'n kort reeks oor die verwerking van kos in jou liggaam, fokus Marí Hudson op koolhidrate en vette.
12 Apr	Wat is hemofilie? Is daar net een bloedstollingsiekte of meer as een? Waarom wil die bloed nie stol nie? Hoe word dit behandel? Waarom kry net seuns dit? Kan mens HIV opdoen met die bloedprodukte wat die pasiënt moet gebruik?
5 Apr	Wat beteken dit as jou adrenalienvlakke hoog is? Wat gebeur in jou liggaam? Is die adrenalien in jou brein dieselfde as die in jou bloedstroom? Waar kom dit vandaan? Wat gebeur as jy bungee of adrenalien-sport doen? En waar pas kortisol in? Marí Hudson praat met 'n mediese fisioloog oor adrenalien en kortisol.
« Back	1—12 More »	161 episodes
15 Jun Middagvervolgverhaal
RSG	16 Jun Middagvervolgverhaal
RSG	20 Jun Middagvervolgverhaal
RSG	19 Jun Middagvervolgverhaal
RSG	12 Jun Middagvervolgverhaal